

**Қазақстан Республикасы Үкіметінің 2000 жылғы 21 қазандағы N 1577 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2009 жылғы 8 мамырдағы N 675 Қаулысы. Күші жойылды - Қазақстан Республикасы Үкіметінің 2010 жылғы 30 қыркүйектегі № 992 Қаулысымен

      Ескерту. Күші жойылды - ҚР Үкіметінің 2010.09.30 № 992 Қаулысымен.

      Қазақстан Республикасының Үкіметі **Қ АУЛЫ ЕТЕДІ:**

      1. "Мәдени және гуманитарлық салалардағы қайырымдылық және демеушілік қызметі үшін Қазақстан Республикасы Президентінің Құрмет дипломы туралы" Қазақстан Республикасы Үкіметінің 2000 жылғы 21 қазандағы N 1577 қаулысына (Қазақстан Республикасының ПҮАЖ-ы, 2000 ж., N 43, 510-құжат) мынадай өзгерістер мен толықтыру енгізілсін:

      1) көрсетілген қаулыға қосымшада:

      Мәдени және гуманитарлық салалардағы қайырымдылық және демеушілік қызметі үшін Қазақстан Республикасы Президентінің Құрмет дипломын беру жөніндегі комиссияның құрамына мыналар енгізілсін:

Әбдіқалықова            - Қазақстан Республикасының Еңбек және

Гүлшара Наушақызы         халықты әлеуметтік қорғау министрі,

                          төрағаның орынбасары

Сарбасов                - Қазақстан Республикасы Еңбек және халықты

Ақмәди Әділұлы            әлеуметтік қорғау министрлігі Еңбек және

                          әлеуметтік әріптестік департаментінің

                          директоры, хатшы;

      мына:

"Құл-Мұхаммед           - Қазақстан Республикасының Мәдениет және

Мұхтар Абрарұлы           ақпарат министрі, төрағаның орынбасары"

деген жолдағы ", төрағаның орынбасары" деген сөздер алып тасталсын;

      көрсетілген құрамнан Кәрібжанова Роза Сәмидоллақызы, Сапарбаев Бердібек Машбекұлы шығарылсын;

      2) көрсетілген қаулымен бекітілген Мәдени және гуманитарлық салалардағы қайырымдылық және демеушілік қызметі үшін Қазақстан Республикасы Президентінің Құрмет дипломымен марапаттауға байланысты мәселелерді қарау жөніндегі ережеде:

      2-тармақ мынадай мазмұндағы екінші абзацпен толықтырылсын:

      "Мәдени және гуманитарлық салалардағы үлесі неғұрлым басым болып табылатын ізденушілерге артықшылық беріледі.";

      6, 8-тармақтарда "Мәдениет және ақпарат" деген сөздер "Еңбек және халықты әлеуметтік қорғау" деген сөздермен ауыстырылсын.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*премьер-Министрі                                    К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК